บอร์ด U ชงผถห.เคาะแผนปรับทุนจดทะเบียน-เปลี่ยนพาร์ใหม่ หวังล้างขาดทุนสะสม รู้ผล12ต.ค.นี้!
บอร์ด U จ่อชงผถห.เคาะแผนปรับทุนจดทะเบียน-เปลี่ยนพาร์ใหม่ หวังล้างขาดทุนสะสม รู้ผล 12 ต.ค.นี้!
31 ส.ค. 2561

บริษัท ยู ซิตี้ จำกัด (มหาชน) หรือ U ระบุว่า ที่ประชุมคณะกรรมการบริษัทวานนี้ (30 ส.ค.) อนุมัติการลดทุน ,เพิ่มทุน และรวมมูลค่าหุ้นที่ตราไว้ (พาร์) เป็นหุ้นละ 100 บาท จากเดิมหุ้นละ 1 บาท เพื่อเตรียมความพร้อมก่อนจะลดทุน โดยการลดพาร์จากหุ้นละ 100 บาท เป็นหุ้นละ 3.20 บาท เพื่อล้างขาดทุนสะสมจำนวน 905,495,477,409.60 บาท โดยเตรียมนำเสนอต่อที่ประชุมวิสามัญผู้ถือหุ้นครั้งที่ 2/2561 ในวันที่ 12 ต.ค.61
โดยบริษัทจะลดทุนจดทะเบียน ด้วยการตัดหุ้นที่ยังไม่ได้ออกจำหน่าย หลังจากนั้นจะเพิ่มทุนจดทะเบียน จำนวน 283 บาท จากทุนจดทะเบียนเดิมจำนวน 1,403,129,722,617 บาท เป็นทุนจดทะเบียนจำนวน 1,403,129,722,900 บาท โดยการออกหุ้นสามัญเพิ่มทุนจำนวน 223 หุ้น พาร์หุ้นละ 1 บาท และหุ้นบุริมสิทธิเพิ่มทุนจำนวน 60 หุ้น พาร์หุ้นละ 1 บาท เพื่อรองรับการใช้สิทธิตามใบสำคัญแสดงสิทธิ U-W1 ,U-W2 ,U-W3 และ U-W4
ต่อจากนั้นจะเปลี่ยนแปลงพาร์โดยการรวมหุ้นจากเดิมหุ้นละ 1 บาท เป็นหุ้นละ 100 บาท ซึ่งส่งผลให้จำนวนหุ้นของบริษัทลดลงจำนวน 1,389,098,425,671 หุ้น จากเดิม 1,403,129,722,900 หุ้น พาร์หุ้นละ 1 บาท เป็นจำนวน 14,031,297,229 หุ้น พาร์หุ้นละ 100 บาท ซึ่งการเปลี่ยนแปลงพาร์ดังกล่าวจะเป็นผลให้จำนวนหุ้นที่ผู้ถือหุ้นแต่ละรายถืออยู่ลดลงในอัตราส่วน 100 หุ้นเดิม ต่อ 1 หุ้นใหม่ พร้อมทั้งจะปรับราคาการใช้สิทธิและอัตราการใช้สิทธิตามใบสำคัญแสดงสิทธิที่จะซื้อหุ้นสามัญของบริษัท ภายใต้ข้อกำหนดสิทธิและเงื่อนไขของใบสำคัญแสดงสิทธิแต่ละรุ่น
ภายหลังจากนั้นบริษัทจะลดทุนจดทะเบียนจากเดิมจำนวน 1,403,129,722,900 บาท เป็นจำนวน 44,900,151,132.80 บาท และลดทุนจดทะเบียนชำระแล้วจากเดิม 935,429,212,200 บาท เป็น 29,933,734,790.40 บาท โดยการลดพาร์จาก 100 บาท/หุ้น เป็น 3.20 บาท/หุ้น เพื่อล้างผลขาดทุนสะสมจำนวน 905,495,477,409.60 บาท ซึ่งการลดทุนโดยการลดพาร์ครั้งนี้ จะไม่ส่งผลให้บริษัท ต้องดำเนินการปรับราคาการใช้สิทธิและอัตราการใช้สิทธิตามใบสำคัญแสดงสิทธิที่จะซื้อหุ้นสามัญของบริษัท แต่ละรุ่นแต่อย่างใด
อนึ่ง ราคาหุ้น U ปิดตลาดภาคเช้าวันนี้ (31 ส.ค.) อยู่ที่ระดับ 0.03 บาท สูงสุดที่ 0.04 บาท ต่ำสุดที่ 0.02 บาท ด้วยมูลซื้อขาย 76.05 ล้านบาท
ส่วนโครงสร้างผู้ถือหุ้นรายใหญ่ 5 อันดับแรก 
(ข้อมูล ล่าสุด ณ วันที่ 04/04/2561)